num_pages: 392
description: Dulcea poveste a tristului elefant este un amplu şi captivant Bildungsroman cu tramă de poveste, scris în manieră estetizantă, şi totodată o parabolă ce trimite la o reflecţie asupra alterităţii ori asupra magnetismului pe care îl exercită diferitul, insolitul, exoticul. Rudolf (Roro), un patiser de geniu atins de un morb misterios, moşteneşte patima devoratoare a mamei sale, îndrăgostită de elefanţi, şi stigmatul unui straniu alchimist căruia îi refuză pactul veşniciei, alegând să fie stăpânul unui imperiu al minunilor de o clipă, născute sub focul cuptoarelor. Descendent al unei vechi familii de cneji din Transilvania, născut în Bretania, Roro va călători întâi spre răsărit, spre Viena, pe urmele elefantului visat de mama sa. Faima lui de patiser-vrăjitor îl aduce la curtea lui Maximilian al II-lea, unde o va cunoaşte pe principesa Anna de Habsburg, de care îl va lega până la sfârşit tensiunea unei pasiuni interzise. Călătoria acestui geniu cu trup monstruos spre vest se va sfârşi pe coastele portugheze cotropite de armatele spaniole, unde se va împlini şi scrierea cifrată a destinului său.
language: Romanian
title: Dulcea poveste a tristului elefant
publisher: Cartea Romaneasca